Diari Oficial de la Generalitat Valenciana


Sumari del DOGV 6253, del 26-04-2010 (2010/4545)

RESOLUCIÓ d'1 d'abril de 2010, de la consellera d'Agricultura, Pesca i Alimentació, per la qual es convoquen novament les ajudes al foment de races ramaderes autòctones en règims extensius a la Comunitat Valenciana per a l'exercici 2010.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6253

Data del DOGV
:   26-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/4545


Data del document
:   01-04-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * ramat
    * genètica
    * espècie protegida

RESOLUCIÓ d'1 d'abril de 2010, de la consellera d'Agricultura, Pesca i Alimentació, per la qual es convoquen novament les ajudes al foment de races ramaderes autòctones en règims extensius a la Comunitat Valenciana per a l'exercici 2010. [2010/4545]  
En el Reial Decret 1724/2007, de 21 de desembre, es va establir la base normativa de les ajudes estatals destinades al foment de sistemes de producció de races ramaderes autòctones en règims extensius (BOE núm. 14, de 16.01.2008). Este règim d'ajudes ha sigut notificat a la Comissió Europea, i és considerada compatible amb el Tractat CE, per la qual cosa se li ha assignat el número de registre N10/2008.  
En l'Orde de 26 de juny de 2008, de la Conselleria d'Agricultura, Pesca i Alimentació, es va establir el sistema de concessió i de pagament d'estes ajudes a la Comunitat Valenciana (DOCV núm. 5813, de 24.07.2008), i es va fixar, en el seu apartat quint, que les sol·licituds d'ajuda s'havien de presentar per mitjà d'instància degudament emplenada i subscrita pel titular de l'explotació o pel representant legal que corresponga en el termini de presentació que s'establisca en cada convocatòria anual.  
En la Resolució d'1 de desembre de 2009, de la consellera d'Agricultura, Pesca i Alimentació, per la qual es convoquen les ajudes al foment de races ramaderes autòctones en règims extensius a la Comunitat Valenciana per a l'exercici 2010 (DOCV núm. 6162, de 10.12.2009), es va iniciar el procés de sol·licitud i de tramitació de les ajudes esmentades per a esta campanya.  
Vist que no s'han pogut atendre totes les sol·licituds presentades a l'empara de l'esmentada resolució, i comprovat un interés creixent per part del sector ramader sobre esta línia d'ajudes.   
Vista la proposta de la directora general de Producció Agrària, resolc:  
Apartat primer  
Convocar per segona vegada per a l'any 2010 les ajudes al foment de races ramaderes autòctones en règims extensius a la Comunitat Valenciana, les bases reguladores de les quals estan contingudes en l'Orde de 26 de juny de 2008, de la Conselleria d'Agricultura, Pesca i Alimentació (DOCV núm. 5813, de 24.07.2008).  
Apartat segon  
Les ajudes convocades es concediran amb càrrec a l'aplicació pressupostària 11.13.95.6721.397.27.2, línia T3082, del Programa de Desenrotllament i Millora de la Ramaderia, amb un import màxim de 130.000 euros.  
Apartat tercer  
Esta nova dotació es dirigirà a reconsiderar la concessió de l'ajuda a aquells sol·licitants que, complint els requisits establits en la corresponent orde de bases, no es van poder aprovar o els va ser minorat l'import que calia subvencionar per falta de dotació pressupostària, així com a les noves sol·licituds que es presenten i complisquen els requisits exigits.  
Apartat quart  
El termini de presentació de sol·licituds serà des de l'endemà de la publicació d'esta resolució en el Diari Oficial de la Comunitat Valenciana i finalitzarà el 30 d'abril de 2010.   
Apartat quint  
Les inversions han de ser realitzades i justificades davant de l'administració abans del dia 30 de setembre de 2010, tal com s'establix en l'apartat nové de l'annex I de l'Orde de 26 de juny de 2008.  
DISPOSICIÓ FINAL  
Es delega en el director general competent en matèria de ramaderia la concessió i la denegació de les ajudes previstes en esta resolució.  
Esta resolució és definitiva en via administrativa, i contra esta es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos, a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol; publicada en el BOE, núm. 167, de 14 de juliol de 1998).  
València, 1 d'abril de 2010.- La consellera d'Agricultura, Pesca i Alimentació: Maritina Hernández Miñana.